stanford-oval/wikipedia huggingface dataset:
ศิริวร แก้วกาญจน์
รูปแบบและประเภทของผลงาน

ผลงานรวมเล่ม
พ.ศ. 2537 ถามข่าวถึงแสงตะเกียง (รวมบทกวี)
พ.ศ. 2539 เพลงปีกผีเสื้อ (รวมบทกวี)
พ.ศ. 2542 ห้วงน้ำภายใน (รวมบทกวี)
พ.ศ. 2544 โลกที่กระจัดกระจาย (นวนิยาย)
พ.ศ. 2545 ประเทศที่สาบสูญ (รวมบทกวี) เข้ารอบสุดท้ายรางวัลซีไรต์ ปี พ.ศ. 2547
พ.ศ. 2546 เรื่องเล่าของคนบันทึกเรื่องเล่าที่นักเล่าเรื่องคนหนึ่งเล่าให้เขาฟัง (รวมเรื่องสั้น) เข้ารอบสุดท้ายรางวัลซีไรต์ ปี พ.ศ. 2548
พ.ศ. 2548 เก็บความเศร้าไว้ให้พ้นมือเด็กเด็ก (รวมบทกวีไร้ฉันทลักษณ์) เข้ารอบสุดท้ายรางวัลซีไรต์ ปี พ.ศ. 2550
พ.ศ. 2548 เมื่อฉันหายไปจากโลกใบหนึ่ง (รวมบทกวีไร้ฉันทลักษณ์และความเรียง)
พ.ศ. 2549 กรณีฆาตกรรมโต๊ะอิหม่ามสะตอปา การ์เด (นวนิยาย) เข้ารอบสุดท้ายรางวัลซีไรต์ ปี พ.ศ. 2549
พ.ศ. 2549 ข่าวการหายไปของอาริญาและเรื่องราวอื่นๆ (รวมเรื่องสั้น) เข้ารอบสุดท้ายรางวัลซีไรต์ ปี พ.ศ. 2551
พ.ศ. 2550 ลงเรือมาเมื่อวาน (รวมบทกวี) เข้ารอบสุดท้ายรางวัลซีไรต์ ปี พ.ศ. 2550
พ.ศ. 2551 ฉันอยากร้องเพลงสักเพลง (รวมบทกวี) เข้ารอบสุดท้ายรางวัลซีไรต์ ปี พ.ศ. 2553
พ.ศ. 2551 บันทึก (ไม่) ปะติดปะต่อ [รวมงานเขียนหลากหลายรูปแบบ]
พ.ศ. 2552 มาลีฮวนน่า ฮ่องกง เซินเจิ้น [สารคดี]
พ.ศ. 2553 โลกประหลาดในประวัติศาสตร์ความเศร้า [นวนิยาย] เข้ารอบสุดท้ายรางวัลซีไรต์ ปี พ.ศ. 2555
พ.ศ. 2553 ช่างซ่อมตุ๊กตาจากอาเคเชีย [นวนิยายขนาดสั้น]
พ.ศ. 2555 ความว้าเหว่แห่งเอเชีย [เรื่องสั้นและบทกวี 2 ภาษา]
รางวัลและเกียรติคุณที่ได้รับ

รางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) ประเภท "นวนิยาย" ประจำปี 2564 จากนวนิยายเรื่อง เดฟั่น ประกาศเมื่อวันที่ 10 มกราคม 2565 (ในรูปแบบออนไลน์)
เรื่องสั้นเรื่อง แซะห์กล็อมบ็อค (ตอนนั้นมีพ่อค้าจากตรังกานูผู้หนึ่ง) ได้รับรางวัลเรื่องสั้นยอดเยี่ยม “จุดประกายอวอร์ด 51” จากหนังสือพิมพ์กรุงเทพธุรกิจ ปี พ.ศ. 2551
รางวัลศิลปาธร สาขาวรรณศิลป์ ปี พ.ศ. 2550
รางวัลบทกวี จาก สมาคมภาษาและหนังสือแห่งประเทศไทยปี พ.ศ. 2538 และปี พ.ศ. 2539 รางวัลวรรณกรรมดีเด่นงานสัปดาห์หนังสือแห่งชาติปี พ.ศ. 2547 จากรวมเรื่องสั้น เรื่องเล่าของคนบันทึกเรื่องเล่าที่นักเล่าเรื่องคนหนึ่งเล่าให้เขาฟัง และรวมเรื่องสั้นเล่มเดียวกันนี้ยังได้รับการบรรจุไว้ในตำราเรียนวิชา วรรณคดีกับสังคมไทยของมหาวิทยาลัยรามคำแหงอีกด้วย
ศิริวร เป็นนักเขียนคลื่นลูกใหม่ในปัจจุบัน สร้างงานเขียนหลายประเภท ครอบคลุมทั้งนวนิยาย
เรื่องสั้น กวีนิพนธ์ และความเรียง มุ่งมั่นสร้างสรรค์งานอย่างต่อเนื่องสม่ำเสมอ แสดงให้เห็นถึงความใฝ่ใจและมานะในอาชีพนักเขียน
ศิริวร ทำงานเขียนอย่างต่อเนื่องจริงจังและมีพัฒนาการทางด้านฝีมืออยู่เสมอ เขาพยายามแสวงหาวิธีการเขียนใหม่ ๆ มาสร้างสรรค์นวลักษณ์ให้แก่เรื่องเล่าสมัยใหม่อย่างน่าสนใจ และมีความใส่ใจที่จะเพ่งมองชีวิตและสังคมอย่างครุ่นคิดพิจารณา งานเขียนในช่วงหลังของเขาจึงมีสีสันในแง่ของการนำเสนอโลกทัศน์ต่อชีวิต สังคมและโลกที่ลุ่มลึกมากขึ้น พร้อมทั้งมีกลวิธีทางวรรณศิลป์ที่เปี่ยมด้วยชีวิตชีวาน่าสนใจ
การทำคุณประโยชน์เพื่อสังคม

เป็นวิทยากรร่วมอภิปรายเรื่องวรรณกรรม ให้แก่สถาบันการศึกษาและองค์กรวรรณกรรมต่าง ๆ
ร่วมกับเพื่อนนักเขียนรุ่นใหม่ก่อตั้งเครือข่ายนักเขียนแห่งประเทศไทย
ร่วมกับเพื่อนนักเขียน นักกิจกรรม นักวิชาการ คนทำสำนักพิมพ์ และเพื่อนนักดนตรีวงมาลีฮวนน่า ก่อตั้งกลุ่ม ARTS CARE จัดคอนเสิร์ตพร้อมกับจัดพิมพ์หนังสือและอ่านบทกวี เพื่อหาเงินช่วยเหลือครอบครัวของครูที่เสียชีวิตใน 3 จังหวัดภาคใต้ของประเทศไทย
ดูเพิ่ม

หนังสือพิมพ์ มติชน ฉบับวันที่ วันที่ 30 สิงหาคม พ.ศ. 2550
บล็อกส่วนตัว ศิริวร แก้วกาญจน์
| ด ค กรายนามผู้ได้รับรางวัลวรรณกรรมสร้างสรรค์ยอดเยี่ยมแห่งอาเซียนชาวไทยเรียงตามลำดับตัวอักษร |
| --- | --- |
กนกพงศ์ สงสมพันธุ์ • กฤษณา อโศกสิน • คมทวน คันธนู • คำพูน บุญทวี • งามพรรณ เวชชาชีวะ • จเด็จ กำจรเดช • จิดานันท์ เหลืองเพียรสมุท • จิระนันท์ พิตรปรีชา • ชาติ กอบจิตติ • โชคชัย บัณฑิต' • ซะการีย์ยา อมตยา •  เดือนวาด พิมวนา • แดนอรัญ แสงทอง • นริศพงศ์ รักวัฒนานนท์ • นิคม รายยวา • เนาวรัตน์ พงษ์ไพบูลย์ • บินหลา สันกาลาคีรี • ประเสริฐศักดิ์ ปัดมะริด • ปราบดา หยุ่น • ปาลิตา ผลประดับเพ็ชร • พลัง เพียงพิรุฬห์ • ไพฑูรย์ ธัญญา • ไพวรินทร์ ขาวงาม • มนตรี ศรียงค์ • มาลา คำจันทร์ • เรวัตร์ พันธุ์พิพัฒน์ • แรคำ ประโดยคำ • วัชระ สัจจะสารสิน • วาณิช จรุงกิจอนันต์ • วินทร์ เลียววาริณ • วิภาส ศรีทอง • วิมล ไทรนิ่มนวล • วีรพร นิติประภา • ศักดิ์สิริ มีสมสืบ • ศิริวร แก้วกาญจน์ • ศิลา โคมฉาย • อังคาร กัลยาณพงศ์ • อังคาร จันทาทิพย์ • อัญชลี วิวัธนชัย • อัศศิริ ธรรมโชติ • อุทิศ เหมะมูล
| ด ค กผู้ได้รับรางวัลศิลปาธร |
| --- | --- |
ทัศนศิลป์:  เฉลิมชัย โฆษิตพิพัฒน์  พรชัย ใจมา  ชาติชาย ปุยเปีย  วสันต์ สิทธิเขตต์  ฤกษ์ฤทธิ์ ตีระวนิช  พินรี สัณฑ์พิทักษ์  อารยา ราษฎร์จำเริญสุข  สาครินทร์ เครืออ่อน  พัดยศ พุทธเจริญ  นาวิน ลาวัลย์ชัยกุล  สุรสีห์ กุศลวงศ์ 
วรรณศิลป์:  ชาติ กอบจิตติ  ศักดิ์ศิริ มีสมสืบ  วินทร์ เลียววาริณ  ศิริวร แก้วกาญจน์  ขจรฤทธิ์ รักษา  ไพวรินทร์ ขาวงาม  อรสม สุทธิสาคร  เสน่ห์ สังข์สุข  เรวัตร์ พันธุ์พิพัฒน์  ปราบดา หยุ่น 
คีตศิลป์:  ดนู ฮันตระกูล  บัณฑิต อึ้งรังษี  ณัฐ ยนตรรักษ์  ณรงค์ ปรางค์เจริญ  ณรงค์ฤทธิ์ ธรรมบุตร  เด่น อยู่ประเสริฐ  ชัยยุทธ โตสง่า  วานิช โปตะวณิช 
ภาพยนตร์:  เป็นเอก รัตนเรือง  อภิชาติพงศ์ วีระเศรษฐกุล  วิศิษฏ์ ศาสนเที่ยง  ธัญสก พันสิทธิวรกุล  นนทรีย์ นิมิบุตร  พิมพกา โตวิระ  อาทิตย์ อัสสรัตน์  คงเดช จาตุรันต์รัศมี 
ศิลปะการแสดง:  ประดิษฐ ปราสาททอง  มานพ มีจำรัส  พิเชษฐ์ กลั่นชื่น  นิมิตร พิพิธกุล  สินีนาฎ เกษประไพ  ชนประคัลภ์ จันทร์เรือง  นิกร แซ่ตั้ง  จารุนันท์ พันธชาติ 
ออกแบบเชิงสร้างสรรค์:  สมพิศ ฟูสกุล  สมชาย จงแสง  กุลภัทร์ ยันตรศาสตร์  เอกรัตน์ วงศ์จริต  ปริญญา โรจน์อารยานนท์  วศินบุรี สุพานิชวรภาชน์  ชัยยุทธ พลายเพ็ชร์ 
สถาปัตยกรรม:  ปฐมา หรุ่นรักวิทย์  สุริยะ อัมพันศิริรัตน์ 
มัณฑนศิลป์:  วิฑูรย์ คุณาลังการ 
เรขศิลป์:  ประชา สุวีรานนท์  ไพโรจน์ ธีระประภา 
รางวัลศิลปาธรกิตติคุณ:  สมเถา สุจริตกุล  ไสยาสน์ เสมาเงิน  สุวรรณ คงขุนเทียน  บรูซ แกสตัน
อุบัติรักข้ามขอบฟ้า (ละครโทรทัศน์ พ.ศ. 2562)

| อุบัติรักข้ามขอบฟ้า |
| --- | --- |

สร้างโดย: จีเอ็มเอ็ม มีเดีย จีเอ็มเอ็มทีวี ภาพดีทวีสุข เลเซอร์แคท
บทประพันธ์: ดุณย์
กำกับโดย: วรเวช ดานุวงศ์
แสดงนำ: พีรวัส แสงโพธิรัตน์ ฐิติภูมิ เตชะอภัยคุณ ทิพนารี วีรวัฒโนดม รมิดา จีรนรภัทร
ประเทศแหล่งกำเนิด:  ไทย
จำนวนตอน: 13 ตอน
การผลิต
ควบคุมงานสร้าง: สถาพร พานิชรักษาพงศ์
ออกอากาศ
สถานีโทรทัศน์: จีเอ็มเอ็ม 25, ไลน์ทีวี
ออกอากาศ: 12 พฤษภาคม พ.ศ. 2562 – 4 สิงหาคม พ.ศ. 2562
อุบัติรักข้ามขอบฟ้า เป็นละครโทรทัศน์ไทยปี 2562 ที่รีเมคจากละครโทรทัศน์ไทยชื่อเดียวกันในปี 2551 นำแสดงโดยพีรวัส แสงโพธิรัตน์, ทิพนารี วีรวัฒโนดม, ฐิติภูมิ เตชะอภัยคุณ และรมิดา จีรนรภัทร
กำกับโดย แดน วรเวช ดานุวงศ์ และอำนวยการสร้างโดยจีเอ็มเอ็มทีวี ร่วมกับ Lasercat Studio บริษัทของวรเวช ละครเรื่องนี้เป็น 1 ใน 13 ละครโทรทัศน์ประจำปี 2562 ที่จีเอ็มเอ็มทีวีเปิดตัวในงาน "Wonder Th13teen" เมื่อวันที่ 5 พฤศจิกายน 2561 ออกอากาศตอนแรกทางช่องจีเอ็มเอ็ม 25 และไลน์ทีวี วันที่ 12 พฤษภาคม 2562 ออกอากาศทุกวันอาทิตย์ เวลา 20.10 และ 22.00 น. ตามลำดับ ละครเรื่องนี้จบลงเมื่อวันที่ 4 สิงหาคม 2562
เรื่องย่อ > พ.ศ. 2551

ไมค์ หนุ่มน้อยลูกครึ่งไทย-ญี่ปุ่น ที่เดินทางข้ามน้ำข้ามทะเลมายังประเทศไทยเพื่อตามหาแม่ โดยที่ตัวเองไม่ได้เตรียมตัวและมีความรู้ความเข้าใจอะไรเกี่ยวกับประเทศไทยเลยแม้แต่น้อย 
กอล์ฟ หนุ่มน้อยชาวไทย รักธรรมชาติ มีอดีตฝังใจกับการสูญเสียพ่อไปจากการเก็บกู้ซากปะการัง ด้วยความเป็นคนนิสัยแข็งกระด้าง ทำให้กอล์ฟมักจะไม่ยอมลงให้กับใครง่าย ๆ ซึ่งคู่ปรับคนสำคัญของกอล์ฟก็คือ เปิ้ล ผู้ซึ่งคลั่งไคล้วัฒนธรรมญี่ปุ่นเป็นชีวิตจิตใจ เป็นเจ้าของและผู้ดูแลอพาร์ทเมนท์ที่กอล์ฟเช่าอยู่ 
และเพราะการมาประเทศไทยโดยไม่ได้เตรียมตัวมาก่อน ทำให้ไมค์ต้องเจอะเจอกับเหตุการณ์ไม่คาดคิดมากมาย รวมถึงโชคชะตาที่เล่นตลกจนทำให้ไมค์ต้องมาใช้ชีวิตอยู่ภายใต้ชายคาเดียวกับ แพท สาวที่ทำงานเป็นผู้ประสานงานบริษัทโฆษณา ผู้ซึ่งใช้ชีวิตยามว่างอยู่ในโลกไซเบอร์ สังคมอินเทอร์เน็ตและไดอารี่ออนไลน์ 
ทั้ง 4 คน ไมค์, กอล์ฟ, เปิ้ล และ แพท ได้มาเจอะเจอและรู้จักกัน ผ่านเหตุการณ์ชุลมุนและบังเอิญ เหตุการณ์ต่าง ๆ ก่อความชุลมุนจนถึงขั้นที่ทำให้ทั้ง 4 คน จำเป็นต้องมาอาศัยอยู่ภายใต้ชายคาเดียวกัน นั่นก็คืออพาร์ทเม้นท์ของเปิ้ล ทำให้ทั้ง 4 ได้รู้จักเรียนรู้และเกิดความใกล้ชิดผูกพันกันมากขึ้น...มากขึ้น 
การได้โคจรมาเจอกันของสองหนุ่มและสองสาว ก่อความรู้สึกดี ๆ ที่เรียกว่า ความรัก แม้จะเกิดอาการผิดฝาผิดตัวกันอยู่เนือง ๆ กว่าจะเรียนรู้หัวใจตัวเองกันได้ว่าใครรักใคร ใครชอบใคร ก็ทำให้เกิดเหตุการณ์ชุลมุน ไปจนถึงขั้นวุ่นวาย (หัวใจ) แต่ก็ทำให้แต่ละคนได้เรียนรู้และแลกเปลี่ยนทางวัฒนธรรมระหว่าง ไทยกับญี่ปุ่นกันโดยไม่รู้ตัว 
และภายใต้ความสัมพันธ์ฉันท์เพื่อน ระหว่างกอล์ฟและไมค์นั้น ทั้งคู่ไม่ได้รู้ระแคะระคายเลยว่า แม่ที่ไมค์ตามหาอยู่จริง ๆ แล้วก็คือแม่ของกอล์ฟด้วยนั่นเอง ทั้งคู่เป็นลูกแม่เดียวกันและด้วยความไม่รู้ จึงทำให้ทั้งคู่เกิดปัญหาจนเกือบทำให้พี่น้องต้องเกือบผิดใจกัน เรื่องวุ่น ๆ ของความผูกพันระหว่าง เพื่อน พี่น้อง และคนรัก  ที่อุบัติขึ้นท่ามกลางการเรียนรู้และแลกเปลี่ยนความประทับใจในวัฒนธรรมไทยและญี่ปุ่น จะดำเนินและจบลงอย่างไร ติดตามหาคำตอบได้ใน ละครรัก โรแมนติก แฝงแง่คิดให้กับวัยรุ่นไทยในยุคที่โลกหมุนเร็วกว่าวัฒนธรรม ใน "อุบัติรัก ข้ามขอบฟ้า"
เรื่องย่อ > พ.ศ. 2562

หวัง หนุ่มน้อยลูกครึ่งไทย-จีน ที่เดินทางข้ามน้ำข้ามทะเลมายังประเทศไทยเพื่อตามหาแม่ ซ้ำร้ายหวังไปถึงที่บ้านเช่าของแม่ (โรส) โรสก็ได้ย้ายที่อยู่ไปแล้ว  มีเพียงผู้เช่าบ้านคนใหม่ ชื่อแพท นักเขียนสาว ที่บ้าดูดวงเป็นชีวิตจิตใจ หวังไม่มีทางเลือก จึงต้องทำทุกทางเพื่อให้ได้อยู่บ้านเดียวกับแพทเพื่อรอแม่กลับมา แต่สุดท้ายก็มีเหตุทำให้ทั้ง หวัง และแพทจำต้องย้ายมาอยู่ที่เกสต์เฮาส์ของเปิ้ล เจ้าของเกสต์เฮาส์สาวสวยและ ทำให้ได้เจอกับวิน เพื่อนสนิทที่แอบหลงรักเปิ้ล 
หวัง, วิน, เปิ้ล และ แพท จำเป็นต้องมาอาศัยอยู่ภายใต้ชายคาเดียวกัน ทำให้สี่คน ได้รู้จักเรียนรู้และเกิดความใกล้ชิดผูกพันกันมากขึ้น เกิดมิตรภาพและความรู้สึกดี ๆ ที่เรียกว่า ความรัก เปิ้ลแอบรักหวัง ทำให้เกิดเหตุการณ์ชุลมุนวุ่นวาย แต่ก็ทำให้แต่ละคนได้เรียนรู้และแลกเปลี่ยนทางวัฒนธรรมระหว่าง ไทยกับจีนกันโดยไม่รู้ตัว และภายใต้ความสัมพันธ์ฉันท์เพื่อน ระหว่างวินและหวังนั้น ทั้งคู่ไม่ได้รู้ระแคะระคายเลยว่า แม่ที่หวังตามหาอยู่จริง ๆ แล้วก็คือแม่ของวินด้วยนั่นเอง ทั้งคู่เป็นลูกแม่เดียวกันและด้วยความไม่รู้ จึงทำให้ทั้งคู่เกิดปัญหาจนเกือบทำให้พี่น้องต้องเกือบผิดใจกัน เพราะดันหลงรักผู้หญิงคนเดียวกัน นั่นก็คือเปิ้ล
นักแสดง

| ปี | พ> ศ. 2551 | พ> ศ. 2562 |
| --- | --- | --- |
| ชื่อเรื่อง | อุบัติรักข้ามขอบฟ้า | Love Beyond Frontier อุบัติรักข้ามขอบฟ้า |
| สถานีออกอากาศ | โมเดิร์นไนน์ทีวี | จีเอ็มเอ็ม 25 |
| ผู้จัดละคร | จีเอ็มเอ็ม มีเดีย จีเอ็มเอ็มทีวี | จีเอ็มเอ็มทีวี ภาพดีทวีสุข เลเซอร์แคท |
บทโทรทัศน์: 
| ผู้กำกับการแสดง | พิง  ลำพระเพลิง | วรเวช ดานุวงศ์ |
บทบาท: นักแสดงหลัก
| กอล์ฟ (2551) วิน (2562) | พิชญะ นิธิไพศาลกุล | ฐิติภูมิ เตชะอภัยคุณ |
| แพท | ภัทรศยา เครือสุวรรณศิริ | ทิพนารี วีรวัฒโนดม |
| ไมค์ (2551) หวัง (2562) | พิรัชต์ นิธิไพศาลกุล | พีรวัส แสงโพธิรัตน์ |
| เปิ้ล | จรินทร์พร จุนเกียรติ | รมิดา จีรนรภัทร |
นักแสดงสมทบ
| อร (2551) โรส (แม่วิน) (2562) | อรอนงค์ ปัญญาวงศ์ | เพ็ญพักตร์ ศิริกุล |
| ช่วง (พ่อแพท) | ไพบูลย์เกียรติ เขียวแก้ว | สุเมธ องอาจ |
| ภา (แม่แพท) | นัฏฐา ลอยด์ | อาภาศิริ นิติพน |
| โบ้ (พ่อเปิ้ล) | เกริก ชิลเลอร์ | จิราวัฒน์ วชิรศรัณย์ภัทร |
| ภู (ผู้ช่วยเลขาเปิ้ล) | - | เลโอ โซสเซย์ |
| เสี่ยเปา (เจ้าของบ้านเช่า) | - | ณภัทร ปัทมสิงห์ ณ อยุธยา |
| แซมมี่ (คนรับใช้บ้านโรส) | - | อุ่นเรือน ราโชติ |
| แม่หมอแนนซี่ | - | พนมเรขา โพธิติก |
| () | - | แจ็ค ซู ชิวเฉิง |
| () | - | เมธาวี พิเชฐชัยยุทธ์ |
| () | - | ณฉัตร จันทพันธ์ |
นักแสดงรับเชิญ
| นิรุตติ์ (รุต) (สามีนภัทร) | ดิลก ทองวัฒนา | - |
| โ | โอลิเวอร์ บีเวอร์ |  |
| แจ๋ว (คนรับใช้บ้านประกิจ) | จารุณี บุญเสก |  |
| อาจารย์พลูซัง (พลู) | ณัฎฐพงษ์ แตงเกษม |  |
| พี่เชาเชา | ชวลิต ศรีมั่นคงธรรม |  |
| คนขับรถ TAXXI | อัมพร ปานกระโทก | ว่าที่ร้อยตรีธนัท ชัชวาลย์ |
| ประกิจ (พ่อกอล์ฟ (2551)) |  | - |
กอล์ฟ (2551) (วัยเด็ก)   หวัง (วัยเด็ก) (2562): ด.ช.
| หมอสถานพยาบาล | ชินธันย์ เธียรกิตติพงษ์ | - |
| นภัทร (ภรรยานิรุตติ์) (เจ้าของบ้านเช่า) |  | - |
| ช่างซ่อมรถ | บดินทร์ หมู่หมื่นศรี | - |
| ยาโมโตะ (สามีอร) |  | - |
| นักเลง 1 | - | ดรัณภพ สุริยาวงษ์ |
| นักเลง 2 | - | ธงชัย มาเม่น |
| ลุงนายวิน | - |  |
| ป้านายวิน | - | วันทนีย์ ชนะชัยยั่งยืน |
| ลูกชายลุงนายวิน | - |  |
เพลงประกอบละคร

| ชื่อเพลง | ศิลปิน | Ref>  |
| --- | --- | --- |
| ยิ่งรักยิ่งเจ็บ | พีรวัส แสงโพธิรัตน์ |  |
แหล่งข้อมูลอื่น

อุบัติรักข้ามขอบฟ้า (2551) ที่สยามโซน
อุบัติรักข้ามขอบฟ้า Love Beyond Frontie ที่สยามโซน
แม่แบบ:Siamzone drama/board/view.php?sid=787515
เรื่องย่อละคร อุบัติรักข้ามขอบฟ้า (2551) : gossipstar.mthai
เรื่องย่อละคร อุบัติรักข้ามขอบฟ้า Love Beyond Frontier : Sanook
เรื่องย่อละคร อุบัติรักข้ามขอบฟ้า Love Beyond Frontier : MGR Online[ลิงก์เสีย]
เรื่องย่อละคร อุบัติรักข้ามขอบฟ้า : thairath
เรื่องย่อละคร อุบัติรักข้ามขอบฟ้า (2551) : dek-d
อุบัติรักข้ามขอบฟ้า Love Beyond Frontier (drama.nangdee)
ตำบลหลักหก

สำหรับสถานีรถไฟฟ้าชานเมือง สายธานีรัถยา ดูที่ สถานีหลักหก
หลักหก เป็น ตำบล หนึ่งในอำเภอเมืองปทุมธานี จังหวัดปทุมธานี เขตปริมณฑลกรุงเทพฯ
ประวัติศาสตร์

ชื่อ "หลักหก" หมายถึง "หลักกิโลเมตรที่ 6" ซึ่งอ้างอิงถึงหลักกิโลเมตรที่หกของคลองเปรมประชากร คลองที่ถูกขุดขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เชื่อมกรุงเทพฯ ไปยังอำเภอบางปะอินในจังหวัดพระนครศรีอยุธยา โดยคลองนี้ไหลผ่านพื้นที่นี้
หลักหกได้รับการยกระดับเป็นเทศบาลตำบลจากองค์การบริหารส่วนตำบล (อบต.) เมื่อวันที่ 24 สิงหาคม 2550
ในสมัยอยุธยา พื้นที่รอบ ๆ หลักหกถูกใช้ในการปลูกข้าวและอ้อยเพื่อส่งไปเลี้ยงช้างเผือกในราชสำนัก
เมื่อมาถึงสมัยรัตนโกสินทร์ พื้นที่นี้ถูกปล่อยทิ้งร้าง ในรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) พระพิสณฑ์สมบัติบริบูรณ์ (ยิ้ม พิศลยบุตร) ข้าราชสำนักใน กรมท่าซ้าย (เทียบได้กับกรมการจีนในสยาม) ได้นำชาวจีนมาบุกเบิกการปลูกอ้อย รวมถึงสร้างโรงหีบอ้อย ต่อมาเปลี่ยนเป็นการปลูกข้าว
ภูมิศาสตร์

พื้นที่นี้เป็นที่ราบต่ำโดยมีแม่น้ำเจ้าพระยาไหลผ่านกลางพื้นที่ ซึ่งถูกแยกออกเป็นคลองหลายสาย อำเภอเมืองปทุมธานีตั้งอยู่ทั้งสองฝั่งของแม่น้ำ
พื้นที่ใกล้เคียงมีดังนี้ (จากทิศเหนือไปตามเข็มนาฬิกา): ตำบลบางพูนในอำเภอเดียวกัน, ตำบลประชาธิปัตย์ในอำเภอธัญบุรีและตำบลคูคตในอำเภอลำลูกกา, แขวงสีกันในเขตดอนเมือง กรุงเทพมหานคร และตำบลบ้านใหม่ในอำเภอเดียวกัน
ตำบลหลักหกอยู่ห่างจากเมืองปทุมธานีประมาณ 5 km (3.1 mi) และห่างจากกรุงเทพมหานคร ประมาณ 32 km (19.9 mi) โดยมีพื้นที่รวม 11.7 ตารางกิโลเมตร (ประมาณ 4.5 ตารางไมล์)
ประชากร

มีประชากรทั้งหมด 21,704 คน (ชาย 10,242 คน หญิง 11,462 คน) ใน 11,588 ครัวเรือน ความหนาแน่นเฉลี่ยอยู่ที่ 1,855.04 คนต่อตารางกิโลเมตร
ประชากรในพื้นที่ประกอบอาชีพหลากหลาย ทั้งการเกษตร การจ้างงาน ข้าราชการ และการค้าขาย
การปกครอง

พื้นที่นี้อยู่ภายใต้การปกครองของเทศบาลตำบลหลักหก แบ่งออกเป็น 7 หมู่บ้าน ได้แก่
| หมู่ | ชื่อ |
| --- | --- |
01.: คลองคูกลาง
02.: คลองกวางตุ้ง
03.: คลองเปรมประชากร
04.: คลองรังสิตประยูรศักดิ์
05.: คลองรังสิต
06.: คลองสิบศอก
07.: คลองเปรม
การศึกษา

ในพื้นที่มีโรงเรียนรัฐบาลสามแห่ง โรงเรียนเอกชนสี่แห่ง มหาวิทยาลัยรังสิต เป็นสถาบันการศึกษาระดับอุดมศึกษาเพียงแห่งเดียวในพื้นที่
ศาสนสถาน

วัดรังสิต
วัดนาวง
ศาลเจ้าพ่อสมบูรณ์
สถานที่ใกล้เคียง

หมู่บ้านเมืองเอก
มหาวิทยาลัยเทคโนโลยีราชมงคลธัญบุรี สถานีคูคต รถไฟฟ้าบีทีเอส ที่อยู่ใกล้เคียง
การคมนาคม

สภาพการคมนาคมของหลักหกสะดวกสบาย เนื่องจากเป็นพื้นที่เขตเมืองที่อยู่ใกล้กับกรุงเทพฯ ตำบลนี้ถูกข้ามโดยรถไฟฟ้าสายสีแดงเข้มของการรถไฟแห่งประเทศไทย (รฟท.) โดยมีสถานีในพื้นที่คือ สถานีหลักหก (มหาวิทยาลัยรังสิต) ซึ่งเปิดใช้งานเป็นวันแรกเมื่อวันที่ 2 สิงหาคม พ.ศ. 2564 นอกจากนี้หลักหกยังสามารถเข้าถึงได้โดยสถานีคูคตของรถไฟฟ้าบีทีเอสที่อยู่ในพื้นที่ใกล้เคียง
ตำบลนี้ยังเคยให้บริการโดยที่หยุดรถไฟหลักหก (ห่างจากสถานีกรุงเทพ (หัวลำโพง) 27.61 กิโลเมตรหรือ 17.2 ไมล์) โดยมีเส้นทางรถไฟสายเหนือและเส้นทางรถไฟสายตะวันออกเฉียงเหนือผ่านบริเวณนี้ แต่ที่หยุดรถไฟซึ่งตั้งอยู่ระหว่างหลักหกและคูคต (รางรถไฟเป็นเขตแดน) และคู่ขนานกับถนนกำแพงเพชร 6 ได้ถูกยกเลิกใช้งานอย่างถาวรตั้งแต่วันที่ 15 กันยายน พ.ศ. 2563 พร้อมกับที่หยุดรถไฟสองแห่งติดต่อกัน เนื่องจากถูกแทนที่ด้วยรถไฟฟ้าสายสีแดงเข้ม
มีถนนทั้งหมด 33 สายในเขตเทศบาล แปดในนั้นถูกลงทะเบียนเป็นทางหลวง
แหล่งข้อมูลอื่น

เว็บไซต์ทางการ
13°57′58″N 100°36′13″E﻿ / ﻿13.966212°N 100.603526°E﻿ / 13.966212; 100.603526
| ด ค กตำบลในจังหวัดปทุมธานี |
| --- | --- | --- |
| อำเภอคลองหลวง |  คลองเจ็ด  คลองสอง  คลองสาม  คลองสี่  คลองหก  คลองหนึ่ง  คลองห้า  |  |
| อำเภอธัญบุรี |  บึงน้ำรักษ์  บึงยี่โถ  บึงสนั่น  ประชาธิปัตย์  รังสิต  ลำผักกูด  |  |
| อำเภอเมืองปทุมธานี |  บางกะดี  บางขะแยง  บางคูวัด  บางเดื่อ  บางปรอก  บางพูด  บางพูน  บางหลวง  บ้านกระแชง  บ้านกลาง  บ้านฉาง  บ้านใหม่  สวนพริกไทย  หลักหก  |  |
| อำเภอลาดหลุมแก้ว |  คลองพระอุดม  คูขวาง  คูบางหลวง  บ่อเงิน  ระแหง  ลาดหลุมแก้ว  หน้าไม้  |  |
| อำเภอลำลูกกา |  คูคต  บึงคอไห  บึงคำพร้อย  บึงทองหลาง  พืชอุดม  ลาดสวาย  ลำไทร  ลำลูกกา  |  |
| อำเภอสามโคก |  กระแชง  คลองควาย  เชียงรากน้อย  เชียงรากใหญ่  ท้ายเกาะ  บางกระบือ  บางเตย  บางโพธิ์เหนือ  บ้านงิ้ว  บ้านปทุม  สามโคก  |  |
| อำเภอหนองเสือ |  นพรัตน์  บึงกาสาม  บึงชำอ้อ  บึงบอน  บึงบา  ศาลาครุ  หนองสามวัง  |  |
แสนไกร ศิษย์ครูอ๊อด

| แสนไกร ศิษย์ครูอ๊อด |
| --- | --- |
เกิด: สุชาติ ไกรลาศ 7 กรกฎาคม 2516 (2516-07-07) อำเภอบัวใหญ่ จังหวัดนครราชสีมา
เสียชีวิต: 15 ธันวาคม พ.ศ. 2562 (46 ปี)
สัญชาติ: ไทย
ชื่ออื่น: ทารกอัจฉริยะ
สถิติ
ส่วนสูง: 1.64 m (5 ft 4 1⁄2 in)
เทรนเนอร์: {{{trainer}}}
รูปแบบการชก: มวยฝีมือ
 
สถิติขึ้นชก
ชกทั้งหมด: 73
ชนะ: 45
ชนะน็อก: 3
แพ้: 23
เสมอ: 5
 
แสนไกร ศิษย์ครูอ๊อด (7 กรกฎาคม 2516 – 15 ธันวาคม 2562) เป็นอดีตนักมวยไทยชื่อดังจากจังหวัดนครราชสีมา เจ้าของฉายา ทารกอัจฉริยะ เขาเป็นอดีตแชมป์สนามมวยลุมพินี 2 สมัย และเป็นนักมวยไทยที่โดดเด่นในยุคทองของมวยไทยในทศวรรษที่ 1990 เขามีชื่อเล่นว่า หมู
อาชีพ > เริ่มต้นอาชีพ

แสนไกรได้รับแรงบันดาลใจในการฝึกมวยไทยเมื่ออายุเพียง 11 ปีหลังจากดูกังวาลน้อย อ. ศรีบัวลอย พี่ชายแท้ ๆ ของเขาฝึกมวยไทยอยู่กับค่ายศิษย์ครูอ๊อด ภายใต้การดูแลของครูอ๊อด ภูมิพิชัย รัตนวิศิษฐ์ เจ้าของค่ายที่เป็นครูประชาบาล โดยเขาได้ขึ้นชกมวยครั้งแรกหลังจากฝึกได้เพียง 3 เดือน ในชื่อ ไกรแสน เนตรก่อสร้าง เขาชกมวยในน้ำหนักระหว่าง 66 ถึง 77 ปอนด์ (30–35 กก.) กลายเป็นนักมวยที่มีพรสวรรค์ซึ่งโด่งดังอย่างรวดเร็วในภาคตะวันออกเฉียงเหนือ โดยต้องเผชิญหน้ากับนักมวยชื่อดังระดับแชมป์ในอนาคตอย่างโรเบิร์ต แก่นนรสิงห์ และแสนเมืองน้อย ลูกเจ้าพ่อมเหศักดิ์ หรือ แซมซั่นอีสาน ซึ่งชกกับเขาทั้งหมด 13 ครั้งตลอดอาชีพการชกมวยของเขา
อาชีพ > รูปแบบการชก

แสนไกรเป็นมวยจังหวะฝีมือ เขาเก่งในการควบคุมคู่ต่อสู้โดยใช้เทคนิคต่าง ๆ เช่น ลูกถีบ เพื่อขัดขวางการโจมตีของคู่ต่อสู้ การทุ่มคู่ต่อสู้ ลูกเตะ ลูกเตะกวาด เป็นต้น
แสนไกรถูกอธิบายว่ามี "จิตใจที่แข็งแกร่ง" ซึ่งหมายความว่าเขาเป็นนักมวยที่ทนทาน ที่โดดเด่นคือแสนไกรมีหมัดหนักและเตะขวาหนัก ค่ายศิษย์ครูอ๊อดที่แสนไกรและพี่ชายฝึกซ้อมอยู่นั้นมีชื่อเสียงในด้านการผลิตนักมวยที่มีความอัจฉริยะ เนื่องจากครูอ๊อดเชื่อว่าความอัจฉริยะของนักมวยคืออาวุธที่ยิ่งใหญ่ที่สุดของพวกเขา
อาชีพ > ช่วงรุ่งโรจน์และบั้นปลายชีวิต

ในปี 2531 หลังจากเข้าสู่อาชีพนักมวยไทยได้ประมาณ 4 ปี เขาได้ใช้ชื่อ แสนไกล ศิษย์ครูอ๊อด และเริ่มมาชกมวยที่กรุงเทพฯ ในตอนแรกเขาชกมวยที่สนามมวยสำโรงเป็นส่วนใหญ่จนมีน้ำหนักถึง 100 ปอนด์ จากนั้นเขาก็ย้ายไปชกที่สนามมวยลุมพินีซึ่งเขาได้ชกในศึกเพชรยินดีของวิรัตน์ วชิรรัตนวงศ์ หรือเสี่ยเน้า เจ้าหน้าที่สนามมวยลุมพินีพิมพ์ชื่อของเขาผิดเป็น “แสนไกร”
เขาเป็นนักมวยชื่อดังที่ประสบความสำเร็จมากที่สุดคนหนึ่งระหว่างปี 2533 ถึง 2539 การชกของเขาทำให้เขากลายเป็นนักมวยที่มีชื่อเสียงที่สุดคนหนึ่งในพิกัด 115 ถึง 118 ปอนด์ในยุคทองของมวยไทย ในช่วงจุดสูงสุดในอาชีพของเขาในฐานะแชมป์รุ่น 118 ปอนด์ของเวทีลุมพินี เขาได้รับค่าตัวสูงสุดที่ 250,000 บาท หากเปรียบเทียบกัน นักมวยมวยชื่อดังในยุคทองของมวยไทยมักมีค่าตัวอยู่ที่ 100,000 บาท และเป็นเรื่องยากที่ 1 คนจะได้ค่าตัว 200,000 บาทขึ้นไปหรือมากกว่านั้น
เขาชนะและป้องกันแชมป์รุ่นแบนตั้มเวต (118 ปอนด์) ถึง 6 ครั้ง ตั้งแต่ปี 2536 ถึง 2537 แสนไกรชกกับแสนเมืองน้อย ลูกเจ้าพ่อมเหศักดิ์ 13 ครั้ง โดยแสนไกรคว้าชัย 7 ครั้ง
แสนไกรแขวนนวมหลังถูกน็อกโดยเจ้าเวหา ลูกทัพฟ้า เมื่อวันที่ 12 ตุลาคม 2540 ชัยชนะของเขาในการชกกับวีระพล สหพรหม และการชกชิงแชมป์กับทวีศักดิ์เล็ก พลอยศักดา เจ้าของฉายาว่า "จอมซาดิสต์" ถือเป็นไฟต์ที่ดีที่สุดของเขา เขาเคยถูกจับให้เจอกับแก่นศักดิ์ ส.เพลินจิตแต่ไม่ได้ชกกัน หลังจากแขวนนวมแล้ว แสนไกรก็หันไปทำธุรกิจกับครอบครัวที่บ้านเกิดที่อำเภอบัวใหญ่ เขายังรับสอนนักมวยบ้างในบางโอกาส
ในวันที่ 15 ธันวาคม 2562 แสนไกรเสียชีวิตที่บ้านด้วยโรคแทรกซ้อนจากวัณโรค ด้วยวัยเพียง 46 ปี
สถิติมวยไทย

| วันที่ | ผล | คู่ชก | เวที | สถานที่ | รูปแบบ | ยก | เวลา |
| --- | --- | --- | --- | --- | --- | --- | --- |
| 12 กุมภาพันธ์ 2533 | ชนะ | ยอดอาวุธ ส.ทศพล | สนามมวยลุมพินี | กรุงเทพมหานคร | คะแนน |  |  |
| 2 มีนาคม 2533 | ชนะ | รัตนชัย ว.วลาพล | สนามมวยลุมพินี | กรุงเทพมหานคร | คะแนน |  |  |
| 23 มีนาคม 2533 | แพ้ | ชแลง ศิลปกร | สนามมวยลุมพินี | กรุงเทพมหานคร | คะแนน |  |  |
| 25 พฤษภาคม 2533 | ชนะ | ชแลง ศิลปกร | สนามมวยลุมพินี | กรุงเทพมหานคร | คะแนน |  |  |
| 22 มิถุนายน 2535 | ชนะ | ชแลง ศิลปกร | สนามมวยลุมพินี | กรุงเทพมหานคร | คะแนน |  |  |
| 5 สิงหาคม 2533 | ชนะ | ชแลง ศิลปกร | สนามมวยลุมพินี | กรุงเทพมหานคร | คะแนน |  |  |
| 28 สิงหาคม 2533 | ชนะ | สมเดช ศิษย์ อ. | สนามมวยลุมพินี | กรุงเทพมหานคร | คะแนน |  |  |
| 21 กันยายน 2533 | ชนะ | แสนเมืองน้อย ลูกเจ้าพ่อมเหศักดิ์ | สนามมวยลุมพินี | กรุงเทพมหานคร | คะแนน |  |  |
| 19 ตุลาคม 2533 | ชนะ | แสนเมืองน้อย ลูกเจ้าพ่อมเหศักดิ์ | สนามมวยลุมพินี | กรุงเทพมหานคร | คะแนน |  |  |
| 6 พฤศจิกายน 2533 | ชนะ | เด่นทักษิณ เกียรติรัฐพล | สนามมวยลุมพินี | กรุงเทพมหานคร | คะแนน |  |  |
| 23 พฤศจิกายน 2533 | ชนะ | เด่นทักษิณ เกียรติรัฐพล | สนามมวยลุมพินี | กรุงเทพมหานคร | คะแนน |  |  |
ปลาหมอคางดำ

| ปลาหมอคางดำ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: Cichliformes 
วงศ์:: Cichlidae 
สกุล:: Sarotherodon  (Rüppell, 1852)
สปีชีส์:: Sarotherodon melanotheron
ชื่อทวินาม
Sarotherodon melanotheron (Rüppell, 1852)

ชื่อพ้อง
 Tilapia melanotheron  (Rüppell, 1852)  Tilapia heudelotii Duméril, 1861  Chromis heudelotii  (Duméril, 1861)  Tilapia rangii Duméril, 1861  Chromis macrocephalus Bleeker, 1862  Tilapia macrocephala  (Bleeker, 1862)  Chromis microcephalus Günther, 1862  Tilapia microcephala  (Günther, 1862)  Melanogenes macrocephalus Bleeker, 1863  Melanogenes microcephalus Bleeker, 1863  Tilapia leonensis Thys van den Audenaerde, 1971
ปลาหมอคางดำ (ชื่อวิทยาศาสตร์: Sarotherodon melanotheron) เป็นปลาน้ำกร่อยในวงศ์ปลาหมอสี มีถิ่นกำเนิดในแอฟริกาตะวันตก มีลักษณะคล้ายกับปลาหมอเทศหรือปลาหมอสี เพียงแต่บริเวณใต้คางมีสีดำ เมื่อโตเต็มวัยจะมีขนาดยาวถึง 8 นิ้ว หรือมากกว่านั้น
ลักษณะ

ปลาหมอคางดำมีสีซีด เฉดสีต่างกันไป เช่น สีฟ้าอ่อน ส้ม และเหลืองทอง ปกติจะมีจุดสีเข้มใต้คางเมื่อโตเต็มวัย นอกจากนี้มักมีสีเข้มที่ขอบหลังเหงือกและปลายครีบอ่อนของครีบหลัง ลำตัวมักมีลายเส้น จุด หรือด่าง ที่ไม่สม่ำเสมอ มีปากเล็กซึ่งมีฟันขนาดเล็กหลายร้อยซี่ เรียงกัน 3-6 แถว ปลาตัวผู้และตัวเมียมีความแตกต่างกันเล็กน้อย ปกติหัวของปลาตัวผู้จะใหญ่กว่าหัวของปลาตัวเมียเล็กน้อย บ้างอาจมีสีทองที่แผ่นปิดเหงือก ครีบหลังมีก้าน 15-17 ก้าน และก้านครีบอ่อน 10-12 ก้าน ครีบก้นมีก้าน 3 ก้าน และก้านครีบอ่อน 8-10 ก้าน ความยาวคอดหาง (caudal peduncle) ประมาณ 0.6 ถึง 0.9 เท่าของความลึก สามารถเจริญเติบโตได้ยาวสุดถึง 28 เซนติเมตร (11 นิ้ว) แต่ปกติจะยาวถึงประมาณ 17.5 เซนติเมตร (6.9 นิ้ว)
การกระจายตัว

ปลาหมอคางดำมีถิ่นกำเนิดในแอฟริกาตะวันตกตั้งแต่ประเทศมอริเตเนียจนถึงประเทศแคเมอรูน และได้มีการนำเข้าสู่หลายประเทศในเอเชีย สหรัฐอเมริกา และยุโรป นอกจากนี้ปลาหมอคางดำได้กลายเป็นสัตว์รุกรานในรัฐฟลอริดา ประเทศสหรัฐ, ประเทศไทย และประเทศฟิลิปปินส์
ถิ่นอาศัยและชีววิทยา

ปลาหมอคางดำสามารถทนต่อความเค็มสูงได้ พบได้มากในบริเวณป่าชายเลน และสามารถเข้าไปอาศัยในน้ำจืด เช่น ปากแม่น้ำ และน้ำเค็มได้ ในแอฟริกาทางตะวันตกจะพบได้เฉพาะในทะเลสาบน้ำกร่อยและปากแม่น้ำ โดยมีจำนวนมากในป่าชายเลน ปลาหมอคางดำมักอยู่รวมเป็นฝูง และส่วนใหญ่จะออกหากินในเวลากลางคืน แม้ว่าจะกินอาหารในเวลากลางวันบ้าง อาหารหลักได้แก่ สาหร่ายและเศษซากพืช รวมถึงหอยสองฝาและแพลงก์ตอนสัตว์ โดยกินแบบคาบอาหารขึ้นมาและกลืนเป็นคำ (ไม่มีซี่เหงือก)
ปลาหมอคางดำวางไข่ใกล้ชายฝั่งในน้ำตื้น ตัวเมียจะเกี้ยวพาราสีตัวผู้ ขุดหลุม และเป็นฝ่ายนำการผสมพันธุ์ ในที่สุดตัวผู้จะตอบสนองในลักษณะอยู่นิ่งและสร้างพันธะคู่ผสมกัน ปลาหมอคางดำเป็นปลาที่ตัวผู้ฟักไข่ในปาก แต่พบว่าตัวเมียของสายพันธุ์หนึ่งในประเทศกานาก็สามารถฟักไข่ในปากได้ด้วย
ชนิดพันธุ์ต่างถิ่น > รัฐฟลอริดา ประเทศสหรัฐฯ

เชื่อว่าปลาหมอคางดำถูกนำเข้ามาในรัฐฟลอริดา ประเทศสหรัฐอเมริกา ผ่านการหลุดรอดจากการค้าสัตว์น้ำ แม้จะมีข้อสงสัยว่ามีการปล่อยโดยเจตนาอยู่บ้าง ในบางพื้นที่ ปลาหมอคางดำอาจคิดเป็น 90% ของมวลชีวภาพของปลาทั้งหมด ปลาหมอคางดำสามารถแพร่กระจายโรคให้และแข่งขันกับปลาพื้นถิ่นได้ ในฮาวายอาจเรียกปลาชนิดนี้ว่า "ปลาหมอสีน้ำเค็ม" (saltwater tilapia) เนื่องจากสามารถอยู่รอดและอาจกระทั่งผสมพันธุ์ในน้ำทะเลล้วนได้ ในฮาวายพบได้ตามชายหาดที่กำบังและในทะเลสาบรอบ ๆ โออาฮู และอาจรวมถึงเกาะอื่น ๆ ปลาชนิดนี้ถือเป็นสัตว์รังควานในคลองและอ่างเก็บน้ำของฮาวาย เนื่องจากขยายพันธุ์อย่างรวดเร็ว แข่งขันกับสายพันธุ์อื่นในพื้นที่ และมักตายในจำนวนมาก ตัวอย่างเช่น ใน ค.ศ. 1991 ที่ทะเลสาบวิลสันบนเกาะโออาฮู เกิดโรคติดเชื้อราซึ่งทำให้ปลาหมอสีตายประมาณ 20,000 ตัว ส่วนใหญ่เป็นปลาหมอคางดำ เชื่อว่าเป็นตัวแทนไม่เกิน 0.5% ของประชากรปลาหมอสีทั้งหมดในทะเลสาบ